
(It-tip ta’ proċedura jiddependi mill-bażi ġuridika proposta mill-abbozz ta’ att.)







	Emendi għal abbozz ta’ att

	Emendi tal-Parlament f’żewġ kolonni

It-tħassir huwa indikat permezz tat-tipa korsiva u grassa fil-kolonna tax-xellug. Is-sostituzzjoni hija indikata permezz tat-tipa korsiva u grassa fiż-żewġ kolonni. It-test ġdid huwa indikat permezz tat-tipa korsiva u grassa fil-kolonna tal-lemin.

L-ewwel u t-tieni linji tal-intestatura ta’ kull emenda jidentifikaw il-parti tat-test ikkonċernata fl-abbozz ta’ att inkwistjoni. Meta emenda tirrigwarda att eżistenti, li l-abbozz ta’ att ikollu l-ħsieb li jemenda, l-intestatura jkun fiha wkoll it-tielet u r-raba’ linji li jidentifikaw rispettivament l-att eżistenti u d-dispożizzjoni kkonċernata f’dak l-att. 

Emendi tal-Parlament li jieħdu l-forma ta’ test konsolidat

Il-partijiet ġodda tat-test huma indikati permezz tat-tipa korsiva u grassa. Il-partijiet imħassra tat-test huma indikati permezz tas-simbolu ▌ jew huma ingassati. Is-sostituzzjoni tintwera billi jiġi indikat permezz tat-tipa korsiva u grassa t-test il-ġdid u billi jitħassar jew jiġi ingassat it-test sostitwit. 
	Bħala eċċezzjoni, it-tibdil ta’ natura strettament teknika magħmul mis-servizzi fil-preparazzjoni tat-test finali mhuwiex indikat.

ABBOZZ TA’ RIŻOLUZZJONI LEĠIŻLATTIVA TAL-PARLAMENT EWROPEW
dwar il-proposta għal Regolament tal-Parlament Ewropew u tal-Kunsill li jindirizza l-effetti negattivi relatati mal-kummerċ tal-kapaċità żejda globali fuq is-suq tal-azzar tal-Unjoni
(COM(2025)0726 – C10‑0245/2025 – 2025/0726(COD))
(Proċedura leġiżlattiva ordinarja: l-ewwel qari)
Il-Parlament Ewropew,
–	wara li kkunsidra l-proposta tal-Kummissjoni lill-Parlament Ewropew u lill-Kunsill (COM(2025)0726),
–	wara li kkunsidra l-Artikolu 294(2) u l-Artikolu 207(2) tat-Trattat dwar il-Funzjonament tal-Unjoni Ewropea, skont liema artikoli l-Kummissjoni ppreżentat il-proposta lill-Parlament (C10‑0245/2025),
–	wara li kkunsidra l-Artikolu 294(3) tat-Trattat dwar il-Funzjonament tal-Unjoni Ewropea,
–	wara li kkunsidra l-Artikolu 60 tar-Regoli ta’ Proċedura tiegħu,
–	wara li kkunsidra l-opinjoni tal-Kumitat għall-Industrija, ir-Riċerka u l-Enerġija,
–	wara li kkunsidra r-rapport tal-Kumitat għall-Kummerċ Internazzjonali (A10‑0000/2025),
1.	Jadotta l-pożizzjoni fl-ewwel qari li tidher hawn taħt;
2.	Jitlob lill-Kummissjoni terġa’ tirreferi l-kwistjoni lill-Parlament jekk tibdel il-proposta tagħha, temendaha b’mod sustanzjali jew ikollha l-ħsieb li temendaha b’mod sustanzjali;
3.	Jagħti istruzzjonijiet lill-President tiegħu biex tgħaddi l-pożizzjoni tal-Parlament lill-Kunsill u lill-Kummissjoni kif ukoll lill-parlamenti nazzjonali.




<RepeatBlock-Amend><Amend>Emenda		<NumAm>1</NumAm>
<DocAmend>Proposta għal regolament</DocAmend>
<Article>Premessa 15</Article>
	

	Test propost mill-Kummissjoni
	Emenda

	(15)	Filwaqt li skont ir-Regolament ta’ Implimentazzjoni (UE) 2019/159 it-tariffa barra mill-kwota hija stabbilita għal 25 %, b’kunsiderazzjoni tal-livell tat-tariffi fis-settur tal-azzar fi swieq ewlenin oħra, huwa xieraq li l-livell ta’ tariffa barra mill-kwota jiġi stabbilit għal dazju ta’ 50 % biex jiġi mminimizzat ir-riskju ta’ devjazzjoni tal-kummerċ. Dan id-dazju jiżdied ma’ dazji oħra li japplikaw għall-kategoriji ta’ prodotti koperti minn dan ir-Regolament.
	(15)	Filwaqt li skont ir-Regolament ta’ Implimentazzjoni (UE) 2019/159 it-tariffa barra mill-kwota hija stabbilita għal 25 %, b’kunsiderazzjoni tal-livell tat-tariffi fis-settur tal-azzar fi swieq ewlenin oħra, huwa xieraq li l-livell ta’ tariffa barra mill-kwota jiġi stabbilit għal dazju ta’ 50 % biex jiġi mminimizzat ir-riskju ta’ devjazzjoni tal-kummerċ u biex tkun permessa żieda fil-kapaċità tal-produzzjoni. Dan id-dazju jiżdied ma’ dazji oħra li japplikaw għall-kategoriji ta’ prodotti koperti minn dan ir-Regolament.


Or. <Original>{EN}en</Original>
</Amend>

<Amend>Emenda		<NumAm>2</NumAm>
<DocAmend>Proposta għal regolament</DocAmend>
<Article>Premessa 16a (ġdida)</Article>
	

	Test propost mill-Kummissjoni
	Emenda

	
	(16a)	Dan ir-Regolament jenħtieġ li jiġi implimentat f’konformità sħiħa mal-obbligi tal-Unjoni skont id-WTO. Il-miżura għandha l-għan li tindirizza d-distorsjonijiet tal-kummerċi kkawżati minn kapaċità żejda globali u jenħtieġ li tinftiehem bħala strument biex jiġu restawrati l-kundizzjonijiet għal kummerċ aktar miftuħ u bbażat fuq ir-regoli fil-futur. L-objettiv fit-tul tal-Unjoni huwa li dak l-istrument jiffaċilita liberalizzazzjoni akbar ladarba jiġu normalizzati l-kundizzjonijiet tas-suq.


Or. <Original>{EN}en</Original>
</Amend>

<Amend>Emenda		<NumAm>3</NumAm>
<DocAmend>Proposta għal regolament</DocAmend>
<Article>Premessa 20a (ġdida)</Article>
	

	Test propost mill-Kummissjoni
	Emenda

	
	(20a)	Sabiex tiġi żgurata l-kontinwità u jiġu evitati l-interruzzjonijiet tal-provvista, jenħtieġ li jiġi permess ir-riport ta’ volumi tal-kwota tariffarja trimestrali mhux użati għat-trimestru ta’ wara. Dan jipprovdi l-flessibbiltà operazzjonali meħtieġa filwaqt li jżomm l-effettività ġenerali tal-miżura.


Or. <Original>{EN}en</Original>
</Amend>

<Amend>Emenda		<NumAm>4</NumAm>
<DocAmend>Proposta għal regolament</DocAmend>
<Article>Premessa 21</Article>
	

	Test propost mill-Kummissjoni
	Emenda

	(21)	Sabiex jiġi żgurat li l-miżura tkun effettiva fl-indirizzar tal-effetti tal-kapaċità żejda globali, u fid-dawl tal-ispeċifiċitajiet tal-prodotti tal-azzar u tat-tekniki moderni tal-produzzjoni u tal-provvista, huwa importanti li jiġi identifikat il-pajjiż “tat-tidwib u tat-tferrigħ”. Il-pajjiż “tat-tidwib u tat-tferrigħ” jirreferi għall-post oriġinali fejn l-azzar mhux maħdum u l-ħadid huma inizjalment prodotti f’forma likwida f’forn li jagħmel l-azzar jew il-ħadid u sussegwentement fondut fl-istat solidu primarju tiegħu. Dan l-istat solidu primarju jista’ jinkludi jew prodott nofsu lest, inkluż iżda mhux limitat għal ċangaturi, billetti, jew ingotti, jew prodott lest ta’ fabbrika tal-azzar. It-talba għal evidenza tal-pajjiż “tat-tidwib u tat-tferrigħ” se tevita li l-azzar prodott f’ċerti pajjiżi li jikkontribwixxi għall-kapaċità żejda globali jidħol bla bżonn fis-suq tal-Unjoni wara trasformazzjoni ulterjuri f’pajjiżi oħra u se jżid it-trasparenza fil-katina tal-provvista domestika għall-importazzjonijiet tal-azzar.
	(21)	Sabiex jiġi żgurat li l-miżura tkun effettiva fl-indirizzar tal-effetti tal-kapaċità żejda globali, u fid-dawl tal-ispeċifiċitajiet tal-prodotti tal-azzar u tat-tekniki moderni tal-produzzjoni u tal-provvista, huwa importanti li jiġi identifikat il-pajjiż “tat-tidwib u tat-tferrigħ”. Il-pajjiż “tat-tidwib u tat-tferrigħ” jirreferi għall-post oriġinali fejn l-azzar mhux maħdum u l-ħadid huma inizjalment prodotti f’forma likwida f’forn li jagħmel l-azzar jew il-ħadid u sussegwentement fondut fl-istat solidu primarju tiegħu. Dan l-istat solidu primarju jista’ jinkludi jew prodott nofsu lest, inkluż iżda mhux limitat għal ċangaturi, billetti, jew ingotti, jew prodott lest ta’ fabbrika tal-azzar. It-talba għal evidenza tal-pajjiż “tat-tidwib u tat-tferrigħ” se tevita li l-azzar prodott f’ċerti pajjiżi li jikkontribwixxi għall-kapaċità żejda globali jidħol bla bżonn fis-suq tal-Unjoni wara trasformazzjoni ulterjuri f’pajjiżi oħra u se jżid it-trasparenza fil-katina tal-provvista domestika għall-importazzjonijiet tal-azzar. Dik it-talba għal evidenza jenħtieġ li ssir b’tali mod li tillimita l-piż amministrattiv kemm jista’ jkun, u li tiffaċilita l-konformità tal-intrapriżi żgħar u ta’ daqs medju (SMEs).


Or. <Original>{EN}en</Original>
</Amend>

<Amend>Emenda		<NumAm>5</NumAm>
<DocAmend>Proposta għal regolament</DocAmend>
<Article>Premessa 21a (ġdida)</Article>
	

	Test propost mill-Kummissjoni
	Emenda

	
	(21a)	L-importazzjonijiet ta’ prodotti li għalihom l-azzar ikun ġie mdewweb u mferra’ fil-Federazzjoni Russa jew fil-Belarussja jenħtieġ li ma jingħatawx aċċess għas-suq tal-Unjoni u jenħtieġ li ma jibbenefikaw minn ebda kwota tariffarja. Għaldaqstant, dawn il-prodotti kollha jenħtieġ li jkunu soġġetti għal projbizzjoni awtomatika fil-fruntieri esterni tal-Unjoni.


Or. <Original>{EN}en</Original>
</Amend>
<Amend>Emenda		<NumAm>6</NumAm>
<DocAmend>Proposta għal regolament</DocAmend>
<Article>Premessa 25a (ġdida)</Article>
	

	Test propost mill-Kummissjoni
	Emenda

	
	(25a)	F’konformità mal-impenn tal-Unjoni li tappoġġa l-ekonomija tal-Ukrajna waqt il-gwerra ta’ aggressjoni li għaddejja kontriha u mar-Regolament (UE) 2025/1153 tal-Parlament Ewropew u tal-Kunsill1a, l-importazzjonijiet li joriġinaw fl-Ukrajna jenħtieġ li jiġu eżentati bis-sħiħ sakemm dak il-pajjiż ikun qed jiffaċċja sitwazzjoni ta’ sigurtà eċċezzjonali u immedjata.

	
	_________________

	
	1a Ir-Regolament (UE) 2025/1153 tal-Parlament Ewropew u tal-Kunsill tal-5 ta’ Ġunju 2025 li jissospendi ċerti dispożizzjonijiet tar-Regolament (UE) 2015/478 fir-rigward tal-importazzjonijiet ta’ prodotti Ukreni fl-Unjoni (ĠU L, 2025/1153, 5.6.2025, ELI: http://data.europa.eu/eli/reg/2025/1153/oj).


Or. <Original>{EN}en</Original>
</Amend>
<Amend>Emenda		<NumAm>7</NumAm>
<DocAmend>Proposta għal regolament</DocAmend>
<Article>Premessa 26</Article>
	

	Test propost mill-Kummissjoni
	Emenda

	(26)	Jenħtieġ li l-Kummissjoni tivvaluta sa mhux aktar tard minn sentejn wara l-adozzjoni ta’ dan ir-Regolament il-ħtieġa li taġġusta l-ambitu tal-prodotti koperti minn dan ir-Regolament u jekk jitqies meħtieġ, jenħtieġ li tikkunsidra li tagħmel proposta leġiżlattiva biex iżżid prodotti tal-azzar addizzjonali, inklużi prodotti li huma magħmula minn jew li fihom ammont sinifikanti ta’ azzar.
	(26)	Jenħtieġ li l-Kummissjoni tivvaluta sa mhux aktar tard minn sena mid-dħul fis-seħħ ta’ dan ir-Regolament il-ħtieġa li taġġusta l-ambitu tal-prodotti koperti minn dan ir-Regolament u jekk jitqies meħtieġ, jenħtieġ li tikkunsidra li tagħmel proposta leġiżlattiva biex iżżid jew tneħħi prodotti tal-azzar, inklużi prodotti li huma magħmula minn jew li fihom ammont sinifikanti ta’ azzar. Sabiex tiġi żgurata l-effettività ta’ dan ir-Regolament, huwa essenzjali għall-valutazzjoni li jiġi evalwat b’attenzjoni jekk il-problemi li dan ir-Regolament għandu l-ħsieb li jindirizza humiex qed jiġu solvuti jew humiex qed jiġu spostati b’mod mhux intenzjonat aktar ’l isfel fil-katina tal-valur.


Or. <Original>{EN}en</Original>
</Amend>
<Amend>Emenda		<NumAm>8</NumAm>
<DocAmend>Proposta għal regolament</DocAmend>
<Article>Premessa 26a (ġdida)</Article>
	

	Test propost mill-Kummissjoni
	Emenda

	
	(26a)	Il-Kummissjoni jenħtieġ li tfassal rapport annwali dwar l-implimentazzjoni ta’ dan ir-Regolament u tippreżentah lill-Parlament Ewropew u lill-Kunsill. Jenħtieġ li dak ir-rapport annwali jinkludi, fost l-oħrajn, informazzjoni dwar l-użu u l-evoluzzjoni tal-kwoti u l-kategorija u l-ammont ta’ importazzjoni li taqa’ taħt id-dazju ta’ 50 %. Ir-rapport annwali jenħtieġ li jsir pubbliku.


Or. <Original>{EN}en</Original>
</Amend>
<Amend>Emenda		<NumAm>9</NumAm>
<DocAmend>Proposta għal regolament</DocAmend>
<Article>Premessa 27</Article>
	

	Test propost mill-Kummissjoni
	Emenda

	(27)	Qabel l-1 ta’ Lulju 2031, u kull ħames snin minn hemm ’il quddiem, jenħtieġ li l-Kummissjoni tevalwa l-evoluzzjoni tal-parametri ewlenin li ġġustifikaw l-adozzjoni ta’ dan ir-Regolament, inklużi l-evoluzzjoni u x-xejriet tal-kapaċità żejda globali, kif ukoll l-effetti tagħha fuq is-suq tal-azzar. Jenħtieġ li l-Kummissjoni tirrieżamina wkoll is-sitwazzjoni tal-miżuri restrittivi għall-kummerċ ta’ pajjiżi terzi fuq l-azzar u l-implikazzjonijiet u l-effetti li jista’ jkollhom, jew li x’aktarx ikollhom, f’termini ta’ riskju ta’ devjazzjoni tal-kummerċ fis-suq tal-Unjoni. Barra minn hekk, jenħtieġ li l-Kummissjoni tanalizza wkoll is-sitwazzjoni li tikkonċerna l-eżistenza ta’ politiki u prattiki mhux tas-suq f’pajjiżi terzi u l-impatt tagħhom fuq is-suq tal-azzar tal-Unjoni. Jenħtieġ li l-Kummissjoni tivvaluta wkoll l-evoluzzjoni tal-prestazzjoni ekonomika tal-industrija tal-azzar tal-Unjoni kif ukoll l-evoluzzjoni tal-proġetti ta’ dekarbonizzazzjoni tagħha,
	(27)	Qabel l-aħħar tat-tieni sena mid-dħul fis-seħħ ta’ dan ir-Regolament, u kull sentejn minn hemm ’il quddiem, jenħtieġ li l-Kummissjoni tevalwa l-evoluzzjoni tal-parametri ewlenin li ġġustifikaw l-adozzjoni ta’ dan ir-Regolament, inklużi l-evoluzzjoni u x-xejriet tal-kapaċità żejda globali, kif ukoll l-effetti tagħha fuq is-suq tal-azzar u l-ktajjen tal-valur downstream. Jenħtieġ li l-Kummissjoni tirrieżamina wkoll is-sitwazzjoni tal-miżuri restrittivi għall-kummerċ ta’ pajjiżi terzi fuq l-azzar u l-implikazzjonijiet u l-effetti li jista’ jkollhom, jew li x’aktarx ikollhom, f’termini ta’ riskju ta’ devjazzjoni tal-kummerċ fis-suq tal-Unjoni. Barra minn hekk, jenħtieġ li l-Kummissjoni tanalizza wkoll is-sitwazzjoni li tikkonċerna l-eżistenza ta’ politiki u prattiki mhux tas-suq f’pajjiżi terzi u l-impatt tagħhom fuq is-suq tal-azzar tal-Unjoni. Jenħtieġ li l-Kummissjoni tivvaluta wkoll l-evoluzzjoni tal-prestazzjoni ekonomika tal-industrija tal-azzar tal-Unjoni, inklużi l-livell tal-prezzijiet u l-assorbiment tal-kapaċità, kif ukoll l-evoluzzjoni tal-proġetti ta’ dekarbonizzazzjoni tagħha,


Or. <Original>{EN}en</Original>
</Amend>
<Amend>Emenda		<NumAm>10</NumAm>
<DocAmend>Proposta għal regolament</DocAmend>
<Article>Artikolu 1a – paragrafu 1</Article>
	

	Test propost mill-Kummissjoni
	Emenda

	L-Artikolu 1 ma għandux japplika għal prodotti li joriġinaw fin-Norveġja, fl-Iżlanda jew fil-Liechtenstein.
	L-Artikolu 1 ma għandux japplika għal prodotti li joriġinaw fin-Norveġja, fl-Iżlanda, fil-Liechtenstein, u ma għandux japplika għal pajjiżi kandidat sakemm dak il-pajjiż ikun qed jiffaċċja sitwazzjoni ta’ sigurtà eċċezzjonali u immedjata.


Or. <Original>{EN}en</Original>
</Amend>
<Amend>Emenda		<NumAm>11</NumAm>
<DocAmend>Proposta għal regolament</DocAmend>
<Article>Artikolu 2 – paragrafu 4</Article>
	

	Test propost mill-Kummissjoni
	Emenda

	4.	Il-volumi tal-kwota tariffarja mhux użati fi tliet xhur ma għandhomx jiġu riportati għat-trimestru ta’ wara.
	4.	Il-volumi tal-kwota tariffarja mhux użati fi tliet xhur għandhom jiġu riportati għat-trimestru ta’ wara.


Or. <Original>{EN}en</Original>
</Amend>
<Amend>Emenda		<NumAm>12</NumAm>
<DocAmend>Proposta għal regolament</DocAmend>
<Article>Artikolu 2 – paragrafu 4a (ġdid)</Article>
	

	Test propost mill-Kummissjoni
	Emenda

	
	4a.	Il-miżuri skont dan ir-Regolament għandhom jiġu applikati b’mod li jkun konsistenti mar-regoli tad-WTO u ma għandhomx jirrestrinġu l-kummerċ lil hinn minn dak li huwa strettament meħtieġ biex jiġu indirizzati l-effetti negattivi tal-kapaċità żejda globali bħala riżultati ta’ kundizzjonijiet inġusti fis-suq.


Or. <Original>{EN}en</Original>
</Amend>
<Amend>Emenda		<NumAm>13</NumAm>
<DocAmend>Proposta għal regolament</DocAmend>
<Article>Artikolu 3 – paragrafu 2</Article>
	

	Test propost mill-Kummissjoni
	Emenda

	2.	Fil-mument tal-importazzjoni, l-importaturi għandhom jipprovdu evidenza xierqa, bħal ċertifikat tal-fabbrika li jagħti prova tal-pajjiż “tat-tidwib u tat-tferrigħ” tal-azzar użat fil-produzzjoni tal-prodott.
	2.	Fil-mument tal-importazzjoni, l-importaturi għandhom jipprovdu evidenza xierqa biex jagħtu prova tal-pajjiż “tat-tidwib u tat-tferrigħ” tal-azzar użat fil-produzzjoni tal-prodott.


Or. <Original>{EN}en</Original>
</Amend>
<Amend>Emenda		<NumAm>14</NumAm>
<DocAmend>Proposta għal regolament</DocAmend>
<Article>Artikolu 3 – paragrafu 2a (ġdid)</Article>
	

	Test propost mill-Kummissjoni
	Emenda

	
	2a.	Id-dokumenti li ġejjin għandhom, fost l-oħrajn, jikkostitwixxu “evidenza xierqa” għall-finijiet ta’ dan l-Artikolu:

	
	(a) ċertifikati tal-fabbrika;

	
	(b) fatturi;

	
	(c) noti tal-kunsinna;

	
	(d) ċertifikati tal-kwalità;

	
	(e) dikjarazzjonijiet fit-tul mill-fornituri;

	
	(f) dokumenti tal-kontabbiltà tal-kostijiet u tal-produzzjoni;

	
	(g) dokumenti doganali mill-pajjiż tal-esportazzjoni;

	
	(h) korrispondenza kummerċjali;

	
	(i) deskrizzjonijiet tal-prodott; jew

	
	(j) dikjarazzjonijiet magħmula mill-manifattur jekk ikollhom x’jaqsmu direttament mal-kunsinna inkwistjoni.


Or. <Original>{EN}en</Original>
</Amend>
<Amend>Emenda		<NumAm>15</NumAm>
<DocAmend>Proposta għal regolament</DocAmend>
<Article>Artikolu 3 – paragrafu 2b (ġdid)</Article>
	

	Test propost mill-Kummissjoni
	Emenda

	
	2b.	Il-Kummissjoni tista’ tadotta linji gwida dwar kif tiġi pprovduta l-evidenza xierqa bil-għan li jiġi llimitat il-piż amministrattiv u tiġi ffaċilitata l-konformità tal-SMEs.


Or. <Original>{EN}en</Original>
</Amend>
<Amend>Emenda		<NumAm>16</NumAm>
<DocAmend>Proposta għal regolament</DocAmend>
<Article>Artikolu 3 - paragrafu 2c (ġdid)</Article>
	

	Test propost mill-Kummissjoni
	Emenda

	
	2c.	L-importazzjonijiet ta’ prodotti li għalihom l-azzar ikun ġie mdewweb u mferra’ fil-Federazzjoni Russa jew fil-Belarussja ma għandhomx jingħataw aċċess għas-suq tal-Unjoni u ma għandhom jibbenefikaw minn ebda kwota tariffarja. Dawn il-prodotti kollha għandhom ikunu soġġetti għal projbizzjoni awtomatika fil-fruntieri esterni tal-Unjoni.


Or. <Original>{EN}en</Original>
</Amend>
<Amend>Emenda		<NumAm>17</NumAm>
<DocAmend>Proposta għal regolament</DocAmend>
<Article>Artikolu 9 – paragrafu 1</Article>
	

	Test propost mill-Kummissjoni
	Emenda

	1.	Sa [l-Uffiċċju tal-Pubblikazzjonijiet: daħħal id-data 2 snin wara l-adozzjoni ta’ dan l-abbozz ta’ Regolament] il-Kummissjoni għandha tivvaluta l-ħtieġa li jiġi emendat l-kamp ta’ applikazzjoni tal-prodott ta’ dan ir-Regolament, u tista’ tissottometti proposta leġiżlattiva biex temenda dan ir-Regolament. Din il-valutazzjoni għandha titwettaq perjodikament kull sentejn wara l-ewwel rieżami.
	1.	Sa ... [sena mid-dħul fis-seħħ ta’ dan ir-Regolament] il-Kummissjoni għandha tivvaluta l-ħtieġa li jiġi emendat l-ambitu tal-prodott ta’ dan ir-Regolament, u tista’ tissottometti proposta leġiżlattiva biex temenda dan ir-Regolament.. Din il-valutazzjoni għandha titwettaq kull sena.


Or. <Original>{EN}en</Original>
</Amend>
<Amend>Emenda		<NumAm>18</NumAm>
<DocAmend>Proposta għal regolament</DocAmend>
<Article>Artikolu 9 – paragrafu 1a (ġdid)</Article>
	

	Test propost mill-Kummissjoni
	Emenda

	
	1a.	Il-Kummissjoni għandha tipprovdi rapport annwali dwar l-implimentazzjoni ta’ dan ir-Regolament lill-Parlament Ewropew u lill-Kunsill. Dak ir-rapport għandu jsir pubbliku.


Or. <Original>{EN}en</Original>
</Amend>
<Amend>Emenda		<NumAm>19</NumAm>
<DocAmend>Proposta għal regolament</DocAmend>
<Article>Artikolu 9 – paragrafu 2</Article>
	

	Test propost mill-Kummissjoni
	Emenda

	2.	Qabel l-1 ta’ Lulju 2031, u kull ħames snin wara dan, il-Kummissjoni għandha tevalwa l-effettività ta’ dan ir-Regolament. Tali evalwazzjoni għandha tqis il-persistenza taċ-ċirkostanzi li ġġustifikaw l-adozzjoni ta’ dan ir-Regolament u s-sitwazzjoni tal-industrija tal-manifattura tal-azzar tal-Unjoni. Fuq il-bażi ta’ dik l-evalwazzjoni, il-Kummissjoni tista’ tippreżenta proposta leġiżlattiva biex temenda jew tħassar dan ir-Regolament.
	2.	Qabel ... [sentejn mid-dħul fis-seħħ ta’ dan ir-Regolament], u kull sentejn wara dan, il-Kummissjoni għandha tevalwa l-effettività ta’ dan ir-Regolament. Tali evalwazzjoni għandha tqis il-persistenza taċ-ċirkostanzi li ġġustifikaw l-adozzjoni ta’ dan ir-Regolament u s-sitwazzjoni tal-industrija tal-manifattura tal-azzar tal-Unjoni, inklużi l-livelli tal-prezzijiet u l-assorbiment tal-kapaċità, kif ukoll il-ktajjen tal-valur downstream. Fuq il-bażi ta’ dik l-evalwazzjoni, il-Kummissjoni tista’ tippreżenta proposta leġiżlattiva biex temenda jew tħassar dan ir-Regolament.


Or. <Original>{EN}en</Original>
</Amend>
[bookmark: _Toc163033371][bookmark: _Toc203408167]</RepeatBlock-Amend>



[bookmark: _Toc192752965][bookmark: _Toc215483774]NOTA SPJEGATTIVA
L-UE teħtieġ settur tal-azzar b’saħħtu, kompetittiv u dekarbonizzat peress li dan is-settur huwa vitali għall-kompetittività, is-sigurtà ekonomika u l-awtonomija strateġika tal-UE. Is-settur tal-azzar huwa essenzjali wkoll għall-għanijiet tad-dekarbonizzazzjoni tal-UE, mhux biss fit-tnaqqis tal-impronta tal-karbonju tagħha stess iżda jikkostitwixxi wkoll input importanti fis-settur tat-teknoloġija ekoloġika. Barra minn hekk, l-azzar huwa kruċjali għat-tisħiħ tal-bażi industrijali tad-difiża tal-Ewropa. 
Bħala t-tielet l-akbar industrija tal-manifattura tal-azzar fid-dinja, u bil-produzzjoni tal-azzar f’aktar minn 20 Stat Membru, il-produtturi tal-azzar tal-UE jimpjegaw 300 000 persuna b’mod dirett u jirrappreżentaw b’mod indirett 2,5 miljun impjieg. Għandha rwol importanti f’ħafna ekonomiji reġjonali.
Madankollu, l-isfidi relatati mal-kummerċ li qed jiffaċċja s-settur tal-azzar tal-UE huma dejjem akbar. Il-kapaċità żejda globali li diġà toħloq distorsjoni, li tiġġenera eċċess ta’ azzar irħis u pressjoni għolja fuq l-importazzjoni fis-suq tal-UE, li tkompli tiġi ggravata minn azzar iddevjat minn miżuri protettivi ta’ diversi sħab kummerċjali tal-UE, hija mistennija li tkompli tiżdied fis-snin li ġejjin. Il-produzzjoni tal-azzar tal-UE naqset b’mod drammatiku f’dawn l-aħħar deċennji u dan wassal għall-għeluq ta’ siti u ż-żieda fid-distakk bejn il-livelli tal-produzzjoni u tal-kapaċità. Is-settur tal-azzar Ewropew ma jistax jibqa’ kompetittiv jekk livelli ta’ profitt dejjem jonqsu ma jippermettux l-investimenti meħtieġa fid-dekarbonizzazzjoni. 

Billi l-miżuri ta’ salvagwardja proviżorji diġà estiżi stabbiliti f’Lulju 2018 waslu biex jiskadu f’Ġunju 2026, huwa essenzjali li jiġi stabbilit mekkaniżmu robust u bbażat fuq ir-regoli biex is-settur ikun jista’ jirkupra, filwaqt li jimmira li jinkiseb pedament imsaħħaħ għal aktar kummerċ ħieles. Is-sitwazzjoni globali tal-azzar, b’mod ġenerali, u l-istat tas-settur tal-azzar Ewropew, b’mod partikolari, jagħmluha ċara li hija meħtieġa miżura b’saħħitha, effettiva u mmirata. F’dan il-kuntest, ir-Rapporteur tilqa’ l-abbozz ta’ proposta leġiżlattiva, li tħabbar fil-Pjan ta’ Azzjoni għall-Azzar u l-Metalli (SMAP) f’Marzu 2025. Ir-Rapporteur taqbel bis-sħiħ ukoll mal-valutazzjoni li saret mill-President von der Leyen fid-diskors dwar l-Istat tal-Unjoni tagħha f’Settembru 2025 fir-rigward tan-neċessità strateġika li l-industriji tal-UE jiġu protetti minn prattiki kummerċjali inġusti u li jiġu ppreżervati kundizzjonijiet ekwi globali. 
Fir-rigward tas-sustanza tal-proposta, ir-Rapporteur tilqa’ l-fatt li din hija pass fid-direzzjoni t-tajba mill-miżura ta’ salvagwardja eżistenti. Is-Suq Uniku għandu jibqa’ miftuħ għall-kummerċ ibbażat fuq ir-regoli u r-Rapporteur għalhekk tappoġġja bil-qawwa l-fatt li l-kwoti mingħajr tariffi jkomplu jippermettu approċċ ibbażat fuq is-suq filwaqt li l-kapaċità żejda u l-kummerċ iddevjat sussegwenti jiġu ttrattati b’livell ta’ dazju ċar lil hinn mill-kwoti. Għall-kalkolu tal-kwoti mingħajr tariffi, ir-Rapporteur issib li l-użu tas-sena 2013 bħala s-sena ta’ referenza, qabel ma l-kapaċità żejda kellha impatt serju fuq l-Ewropa, jirrappreżenta parametru referenzjarju bbilanċjat u konsistenti mad-WTO. Sabiex ikun hemm flessibbiltà fis-sistema, għandu jkun permess ir-riport ta’ kwoti trimestrali mhux użati. Ir-Rapporteur tisħaq fuq l-importanza tar-rekwiżit “tat-Tidwib u tat-Tferrigħ” li se jsaħħaħ it-traċċabbiltà tal-prodott, jiżgura l-oriġni ġenwina tal-inputs tal-azzar, u jnaqqas ir-riskju tal-evażjoni permezz tat-trażbord jew l-ipproċessar minimu. 
Il-miżura tal-azzar proposta teħtieġ evalwazzjoni regolari u tippermetti aġġustament sabiex jiġi żgurat li tikkontribwixxi b’mod effiċjenti għaż-żieda fil-produzzjoni f’kumpaniji kompetittivi ħafna u timxi id f’id mal-isforzi biex jiġu delimitati s-swieq tal-esportazzjoni u l-kooperazzjoni fil-ġlieda kontra l-kapaċità żejda globali flimkien ma’ sħab kummerċjali tal-istess fehma. Ma tistax tkun għodda biex tinżamm ħajja industrija mhux kompetittiva filwaqt li l-problema tiġi mbuttata aktar ’l isfel fil-katina tal-valur. Fuq kollox, produzzjoni kompetittiva tal-azzar tiżgura wkoll li l-UE ma tibnix dipendenza mhux b’saħħitha. Ir-Rapporteur tħares b’mod favorevoli lejn valutazzjonijiet regolari tal-ambitu u temmen li jistgħu jseħħu fuq bażi aktar frekwenti. Rapportar annwali huwa konformi ma’ dan it-tip ta’ strumenti kummerċjali u jippermetti lill-koleġiżlaturi jifhmu kif tevolvi l-implimentazzjoni tad-dimensjonijiet differenti tal-istrument.  

Fi żmien meta s-sistema kummerċjali multilaterali hija taħt pressjoni sostnuta, ir-Rapporteur tilqa’ b’mod partikolari l-fatt li r-Regolament propost tfassal biex jibqa’ konformi bis-sħiħ mal-obbligi tad-WTO. Ir-Rapporteur se ssegwi b’attenzjoni mill-qrib in-negozjati li se jitwettqu mas-sħab kummerċjali affettwati, b’mod partikolari dawk li magħhom l-Unjoni tkun ikkonkludiet, jew hija fil-proċess li tikkonkludi, Ftehimiet ta’ Kummerċ Ħieles, sabiex jiġu żgurati ċ-ċarezza legali, il-prevedibbiltà u l-integrità kontinwa tal-arkitettura tad-difiża kummerċjali tal-UE.
     Ir-Rapporteur temmen ukoll li għandha titqies kif xieraq is-sitwazzjoni speċifika tal-pajjiż kandidat tal-UE, l-Ukrajna. Konsegwentement, f’konformità mal-impenn tal-Unjoni li tappoġġja l-ekonomija tal-Ukrajna waqt il-gwerra ta’ aggressjoni li għaddejja kontriha kif ukoll f’konsistenza mal-ftehim politiku dwar ir-Regolament 2025/1153 (COD), għandu jiġi kkonfermat nuqqas ta’ applikazzjoni tal-Artikolu 1. Bl-istess mod, ir-Regolament għandu jindirizza kwalunkwe lakuna potenzjali li tista’ tippermetti l-importazzjoni diretta jew indiretta ta’ oġġetti li joriġinaw mir-Russja, finanzjament ulterjuri tal-attivitajiet ostili Russi kontinwi u l-imminar tal-paċi u l-istabbiltà Ewropej.

Filwaqt li l-koleġiżlaturi għandhom jitħallew iwettqu l-ħidma tagħhom, fid-dawl tal-kobor tal-isfidi ffaċċjati mis-settur tal-azzar u l-urġenza li tiġi pprovduta ċertezza legali u ekonomika, ir-Rapporteur temmen li l-proċess demokratiku għandu jimxi ’l quddiem mingħajr dewmien sabiex ir-Regolament ikun jista’ jidħol fis-seħħ fil-ħin.


[bookmark: _Toc215483775]ANNESS: ENTITAJIET JEW PERSUNI LI
R-RAPPORTEUR IRĊEVIET KONTRIBUT MINGĦANDHOM
F’konformità mal-Artikolu 8 tal-Anness I tar-Regoli ta’ Proċedura, ir-rapporteur tiddikjara li rċeviet kontribut mill-entitajiet jew il-persuni li ġejjin fit-tħejjija tal-abbozz ta’ rapport, sal-adozzjoni tiegħu fil-kumitat:

	Entità u/jew persuna

	Thyssenkrupp

	Eurofer

	Jernkontoret


	European Steel Processors Association

	Metal Packaging Europe External Affairs ASBL


	Orgalim – Europe's Technology Industries

	Kommerskollegium - National Board of Trade Sweden


	Permanent representation of Sweden to the EU


	Permanent representation of Finland to the EU


	Mission of Switzerland to the EU




Il-lista ta’ hawn fuq hija mfassla taħt ir-responsabbiltà esklużiva tar-rapporteur.

Meta persuni fiżiċi jkunu identifikati fil-lista b’isimhom, bil-funzjoni tagħhom jew bit-tnejn, ir-rapporteur tiddikjara li ppreżentat lill-persuni fiżiċi kkonċernati l-Avviż tal-Parlament Ewropew Nru 484 dwar il-Protezzjoni tad-Data (https://www.europarl.europa.eu/data-protect/index.do), li jistabbilixxi l-kundizzjonijiet applikabbli għall-ipproċessar tad-data personali tagħhom u d-drittijiet marbuta ma’ dak l-ipproċessar.

